rejauldu/bengali-wikipedia huggingface dataset:
জেনানী ঝুমার বা জেনাইনি ঝুমর ঝাড়খণ্ডের ছোট নাগপুর মালভূমি অঞ্চলের একটি নাগপুরী লোকনৃত্য। এটি একটি নারীকেন্দ্রিক নৃত্য এবং মহিলারাই প্রধানত এতে অংশ নেন। মন্দার, ঢোল ও বংশী প্রভৃতি বাদ্য যন্ত্রের সঙ্গতে এই নৃত্য পরিবেশিত হয়। মহিলারা একে অপরের হাত ধরে, একটি বৃত্তাকার শৈলী রচনা করে ও এই নৃত্য পরিবেশন করে। যেহেতু এই নাচ প্রধানত মহিলাদের দ্বারাই পরিবেশিত হয় তাই এই নাচের হস্ত-পদ সঞ্চালন ও অঙ্গভঙ্গি কোমল ও লাবন্যতাময়। মহিলারা যখন গান গায় এবং নাচ করে, তখন পুরুষরা বাদ্যযন্ত্র বাজায়। করম ও জিতিয়া উৎসবে এই নৃত্য পরিবেশিত হয়।  যেহেতু কোন বাড়ির উঠোনে এই নাচ প্রদর্শন করা হয় তাই এই নাচকে আঙ্গনী নামেও অভিহিত করা হয়।  উপলক্ষ ও নৃত্য প্রদর্শনের রীতি অনুসারে আঙ্গনী কয়েকটি প্রকারে বিভক্ত করা হয়েছে যাদের মধ্যে উল্লেখযোগ্য চাঁদনতারি, পহিলসাঞ্জা, অধরাটিয়া, ভিনসারিয়া, উধাওওয়া, থাদাউয়া, লাহাসুয়া, খেমতা, দইধরা, রাসক্রীড় ইত্যাদি। অঞ্চল অনুসারে আবার এই নৃত্যশৈলীর বিবিধ প্রকার বর্তমান, যেমন পূর্বাহা, পছিমহা, উত্তরাহা, দক্ষিণাহা, সোনপুরিয়া, নাগপুরিয়া, যশপুরিয়া, গাংপুরিয়া, হেঁথঘাটিয়া এবং অসমিয়া। আষাঢ় (জুন-জুলাই) মাসে নর্তকরা বিভিন্ন উৎসবে এই নৃত্যের পরিবেশনা করতে শুরু করে। কার্তিক (অক্টোবর-নভেম্বর) মাসের দেব উত্থান উৎসবের সময় অবধি তারা এই নৃত্যের প্রদর্শনা জারি রাখেন ও তারপর তারা বিরতি নেন। এরপর বিয়ের মরসুম শুরু হয় এবং ডোমকাচ নাচের মরসুম শুরু হয়।   References   বিষয়শ্রেণী:ভারতীয় লোকনৃত্য বিষয়শ্রেণী:ঝাড়খণ্ডের লোকনৃত্য বিষয়শ্রেণী:নাগপুরি সংস্কৃতি বিষয়শ্রেণী:বৃত্তীয় নৃত্য বিষয়শ্রেণী:ভারতের নৃত্য
দৈনিক প্রান্তজ্যোতি, ছিল আসামের শিলচর থেকে প্রকাশিত একটি বাংলা দৈনিক পত্রিকা।  প্রথমে এটি পাক্ষিক আকারে যাত্রা শুরু করে ১২ জানুয়ারী ১৯৫৭ সালে। কয়েক সংখ্যা প্রকাশিত হবার পর এটি সাপ্তাহিক আকারে প্রকাশিত হতে থাকে। পত্রিকাটি আর্থিক সংকটের কারণে ২০২৪ সালের ২৫ অক্টোবর থেকে প্রকাশনা বন্ধ করে।  ১৯৬১ সালে সমগ্র বারাক উপত্যকা বাংলা ভাষার অধিকার আদায়ের লড়াই চলছিল। বরাক উপত্যকার কিংবদন্তি মিডিয়া ব্যক্তিত্ব জ্যোতিরিন্দ্র চন্দ্র দত্ত কালদা ছিলেন প্রান্তজ্যোতির প্রতিষ্ঠাতা সম্পাদক। দৈনিক প্রান্তজ্যোতি এর নিরপেক্ষতার দরুন পাঠকমনে স্থান অর্জন করেছিল। কিন্তু এক বিধ্বংসী আগুন সব শেষ করে দেয়। পরে ব্যারন মনিষ দাশ এবং সুব্রত পালের হাত ধরে আধুনিক যন্ত্রপাতিতে সুসজ্জিত হয়ে একদল তরুণ সাংবাদিকদের নিয়ে প্রবীণ সাংবাদিক পরেশ দত্তের নেতৃত্বে দৈনিক প্রান্তরজ্যোতি দ্বিতীয় ইনিংস শুরু করেছিল। প্রথম সংখ্যাটি ২০০৯ সালের ৮ ই মে প্রকাশিত হয়েছিল। প্রথম বছরই স্থানীয় মিডিয়ার সমস্ত রেকর্ডকে ছাড়িয়ে যায়।    তথ্যসূত্র   প্রান্ত প্রান্ত
মায়ের চোখ বাংলাদেশী অ্যাকশন ও পারিবারিকভিত্তিক চলচ্চিত্র। লিখছেন যোশেফ শতাব্দী। চিত্রনাট্য ও পরিচালনা করেছেন মনতাজুর রহমান আকবর। অমিবনি কথাচিত্র থেকে ছবিটি প্রযোজনা এবং অভিনয় করেছেন ডিপজল। নাম ভূমিকায় অভিনয় করেছেন আনোয়ারা। অন্যান্য শিল্পীরা হলেন আমিন খান, পূর্ণিমা, কাজী হায়াৎ, জিল্লুর রহমান, সাদেক বাচ্চু, শিবা শানু, মিজু আহমেদ।   কাহিনী সংক্ষেপ  ডাঃ আকাশের কাছে মায়ের চিকিৎসার জন্য জীবন তার মাকে নিয়ে গ্রাম থেকে ঢাকায় এসেছে।কিন্তু মিথ্যা খুনের মামলায় পলাতক এই ডাক্তার নির্দোষ প্রমাণিত না হওয়া পর্যন্ত কোনভাবেই তার মায়ের চিকিৎসা করতে পারবে না।তাই মায়ের চোখের চিকিৎসার জন্য ডাঃ আকাশের শত্রুদের শায়েস্তা করে তাকে নির্দোষ প্রমাণিত করার উদ্যোগ নেয় জীবন।   অভিনয়শিল্পী   আমিন খান  পূর্ণিমা  মৃদুলা আহমেদ রেসি  জায়েদ খান  কাকন  আনোয়ারা  গুলশান আরা আহমেদ  টেলি সামাদ  কাবিলা  ডি জে সোহেল  সোহেল রশিদ  শাহ আলম কিরণ  চিতা  সাগর শিকদার  ববি  রিনা খান  কল্পনা  কাজী হায়াৎ  ডিপজল  জিল্লুর রহমান  সাদেক বাচ্চু  শিবা শানু  মিজু আহমেদ  ফরহাদ  তানহা   সঙ্গীত  সুর ও সঙ্গীত পরিচালনা করেন আলম খান   তথ্যসূত্র    বহিঃসংযোগ   মায়ের চোখ  - বাংলাদেশী মুভি ডেটাবেজ  মায়ের চোখ - ইন্টারনেট মুভি ডেটাবেজ  বিষয়শ্রেণী:২০১০-এর চলচ্চিত্র বিষয়শ্রেণী:মনতাজুর রহমান আকবর পরিচালিত চলচ্চিত্র বিষয়শ্রেণী:বাংলাদেশী চলচ্চিত্র
জি ফ্যাক্টর (সাইকোমেট্রিক্স), জ্ঞানীয় ক্ষমতা পরীক্ষার ফলাফলের মধ্যে সাধারণতা বর্ণনা করতে ব্যবহৃত একটি মডেল  জি-ফ্যাক্টর (পদার্থবিজ্ঞান), একটি ইলেক্ট্রন, নিউক্লিয়াস বা অন্যান্য কণার চৌম্বকীয় মুহূর্তের সাথে সম্পর্কিত একটি পরিমাণ  জি ফ্যাক্টর: মানসিক ক্ষমতার বিজ্ঞান, সাইকোমেট্রিক ধারণা সম্পর্কে আর্থার আর জেনসেনের একটি বই  জি ফ্যাক্টর: জেনারেল ইন্টেলিজেন্স অ্যান্ড ইটস ইমপ্লিকেশনস, সাইকোমেট্রিক ধারণা সম্পর্কে ক্রিস ব্র্যান্ডের একটি বই
মাতিয়াস নিকোলাস ভিনিয়া সুস্পেরেগুই (, ; জন্ম: ৯ নভেম্বর ১৯৯৭; মাতিয়াস ভিনিয়া নামে সুপরিচিত) হলেন একজন উরুগুয়েয়ীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব ফ্লামেঙ্গো এবং উরুগুয়ে জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।  ২০১৬ সালে, ভিনিয়া উরুগুয়ে অনূর্ধ্ব-১৭ দলের হয়ে উরুগুয়ের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উরুগুয়ের বয়সভিত্তিক দলের হয়ে খেলার পর, তিনি ২০১৯ সালে উরুগুয়ের হয়ে আন্তর্জাতিক পর্যায়ে অভিষেক করেছেন; উরুগুয়ের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।  প্রারম্ভিক জীবন মাতিয়াস নিকোলাস ভিনিয়া সুস্পেরেগুই ১৯৯৭ সালের ৯ই নভেম্বর তারিখে উরুগুয়ের এম্পালমে ওলমোসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভিনিয়া কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ১০ই নভেম্বর তারিখে ঘোষিত উরুগুয়ের ২৬ সদস্যের চূড়ান্ত দলে স্থান পেয়েছেন।  পরিসংখ্যান আন্তর্জাতিক   দল  সাল  ম্যাচ  গোল উরুগুয়ে  ২০১৯  ৬  ০ ২০২০  ৩  ০ ২০২১  ১২  ০ ২০২২  ৫  ০ সর্বমোট  ২৬  ০  তথ্যসূত্র  বহিঃসংযোগ           বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:উরুগুয়েয়ীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উরুগুয়ের আন্তর্জাতিক ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:আসোচাৎসিওনে স্পোর্তিভা রোমার খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:উরুগুয়েয়ীয় প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:উরুগুয়ের অনূর্ধ্ব-২০ আন্তর্জাতিক ফুটবলার বিষয়শ্রেণী:সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:উরুগুয়েয়ীয় প্রথম বিভাগের খেলোয়াড় বিষয়শ্রেণী:ইতালীয় বংশোদ্ভূত উরুগুয়েয়ীয় ব্যক্তি বিষয়শ্রেণী:ইতালিতে উরুগুয়েয়ীয় প্রবাসী ক্রীড়াবিদ বিষয়শ্রেণী:এএফসি বোর্নমাথের খেলোয়াড় বিষয়শ্রেণী:ইংল্যান্ডে উরুগুয়েয়ীয় প্রবাসী ক্রীড়াবিদ বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:উনিওনে স্পোর্তিভা সাসসুওলো কালচোর খেলোয়াড় বিষয়শ্রেণী:ফ্লামেঙ্গো রেগাতাস ক্লাবের খেলোয়াড়
স্টেট রুট (এসআর ১৬৮) মার্কিন যুক্তরাষ্ট্রের ওয়াশিংটনে অবস্থিত আইন বিধিবদ্ধ, কিন্তু অনির্মাণীয় একটি রাষ্ট্রীয় মহাসড়ক। মহাসড়কটি এসআর ৪১০ এর উপর মরশুমি চিনুক পাসকে প্রতিস্থাপিত করে ক্যাসকেডের রেঞ্জের মাধ্যমে একটি বিকল্প অতিক্রমের ব্যবস্থা হিসাবে দেখানো হয়েছে। প্রস্তাবটি সর্বপ্রথম ১৯৩০ সালে টানা হয়েছিল এবং মহাসড়কটি ১৯৭০ সাল থেকে তার বর্তমান নামকরণের অধীনে আইনে লিপিবদ্ধ হয়েছিল, তবে কোন নির্মাণই হয়নি।   যাত্রাপথের বিবরণ  মহাসড়কটি এসআর ৪১০ এর সঙ্গে একটি জংশনে, পিয়ার্স কাউন্টির, গ্রীনওয়াটারের মধ্যে দিয়ে আইনবদ্ধ  করা হয়েছিল। ইয়াকিমা প্রদেশের ক্লিফডেলের এসআর ৪১০ এর উত্তরের সঙ্গে এর পূর্ব প্রান্ত থেকে রাস্তাটি মাউন্ট বেকার- স্নোক্লোমি ন্যাশনাল ফরেস্ট, নজ্যস পাস, এবং ওয়েনাচি ন্যাশনাল ফরেস্ট দিয়ে পূর্বে চলতে থাকে। মহাসড়কটি পিরামিড শিখরের কাছাকাছি দিয়ে অতিক্রম করে, যার সর্বোচ্চ উচ্চতায় ৫.৭১৮ ফুট(১৭৪৩ মি.)।  বর্তমানে, আইনবদ্ধ মহাসড়কের মত অতিক্রমণ রোড ১৯ এবং রোড ৭০ সহ বনের বিভিন্ন রাস্তা দ্বারা আচ্ছাদিত হয়েছে।  হাইওয়ে তৈরির প্রধাণত দুটি কারণ বিদ্যমান ছিল। প্রথমত, এসআর ১৬৮ নজ্যস (৪,৯২৩ ফুট উচ্চতায় (১,৫০১ মিটার)) অতিক্রমের মাধ্যমে একটি পূর্ণাঙ্গ পর্বের রাস্তা হবে। চিনুক পাসের(৫,৪৩০ ফুট উচ্চতায় (১,৬৫৫ মিটার)) কাছে ভয়ঙ্কর ধ্বসের কারণে এসআর ৪১০ বছরে একবার বন্ধ হয়ে যায়।  দ্বিতীয়ত, এসআর ১৬৮ বাণিজ্যিক যানবাহনকে মাউন্ট রেইনিয়ার ন্যাশনাল পার্ক দিয়ে অতিক্রমের অনুমতি দেয়, যেখানে তারা এসআর ৪১০ কে নিষিদ্ধ করে।  বাণিজ্যিক ট্রাফিকের ঘুরপথের বর্তমান সীমাবদ্ধতা ইউ.এস রুট ১২ এর দক্ষিণে হোয়াইট পাসের উপর অথবা ইন্টারস্টেট ৯০ এর উত্তর স্নোক্লোমি পাসের উপর হয়েছে।   ইতিহাস  নজ্যস সুড়ঙ্গের পরিকল্পনা বা ১৯৩০ সালের প্রথম দিকে থেকে মহাসড়কের পূনরায় জন্ম নজ্যস পাস লিংকের প্রাইমারি স্টেট হাইওয়ে ৫ হিসেবে নামকরণ হয়েছিল। রাজ্য আইনসভা নতুন একটি মহাসড়কের সম্ভাব্যতার সমীক্ষা জন্য (২০১৩ সালে $৩.৪ মিলিয়ন সমতুল্য)[9] $৫০ হাজার বরাদ্দ করে। ১৯৬০ সালের শুরুর দিকে, গভর্নর আলবার্ট রোজালিনী একটি টোল রোড সম্ভাব্যতা পরীক্ষার একটি কমিটি তৈরী করেন। রাস্তাটি কমিটি দ্বারা কার্যকর বিবেচিত হয়েছিল, তারা মহাসড়কের প্রতিটি গাড়ির জন্য আনুমানিক $১.৫০(২০১৩ সালে $২৬,০০ সমতূল্য)[9] টোল মূল্য ধার্য করেছিল। নতুন মহাসড়কের প্রবক্তারা স্নোক্লোমি পাস রাউটিং এর উপর থেকে দূরে ইউ.এস রুট ১০ পাস করার জন্য অনেক চেষ্টা করছিল; তবে এটা ঘটেনি। পরিণামে, রাজ্য মহাসড়কটিকে অকার্যকর বিবেচনার হিসাবে মহাসড়কটি নির্মাণ করা হয়নি। মহাসড়কটি ১৯৭০ সাল থেকে ওয়াশিংটন আইনে লিপিবদ্ধ করা হয়েছে, যেখানে সুড়ঙ্গের মধ্যদিয়ে অতিক্রমকারী নজ্যস পাস ১৯৫৯ সাল থেকে সংবিধান আইনে লিপিবদ্ধ করা হয়েছিল।   তথ্যসূত্র    বহিঃসংযোগ   ওয়াশিংটন রাজ্যের জনপথ  বিষয়শ্রেণী:ওয়াশিংটন অঙ্গরাজ্যের মহাসড়ক
কাতলেগো মোহামে (; জন্ম: ১০ মার্চ ১৯৯৮) হলেন একজন দক্ষিণ আফ্রিকান পেশাদার ফুটবল খেলোয়াড়। তিনি বর্তমানে দক্ষিণ আফ্রিকার পেশাদার ফুটবল ক্লাব প্রিটোরিয়া বিশ্ববিদ্যালয় এবং দক্ষিণ আফ্রিকা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৫ সালে, মোহামে দক্ষিণ আফ্রিকা অনূর্ধ্ব-১৭ দলের হয়ে দক্ষিণ আফ্রিকার বয়সভিত্তিক পর্যায়ে অভিষেক করেছিলেন। তিনি ২০১৯ সালে দক্ষিণ আফ্রিকার হয়ে আন্তর্জাতিক পর্যায়ে অভিষেক করেছেন; দক্ষিণ আফ্রিকার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।   প্রারম্ভিক জীবন  কাতলেগো মোহামে ১৯৯৮ সালের ১০ই মার্চ তারিখে দক্ষিণ আফ্রিকার গুটেংয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  মোহামে জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত দক্ষিণ আফ্রিকা অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:দক্ষিণ আফ্রিকান ফুটবলার বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:পর্তুগাল চ্যাম্পিয়নশিপ লিগের খেলোয়াড় বিষয়শ্রেণী:দক্ষিণ আফ্রিকার আন্তর্জাতিক ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:মামেলোদি সানডাউন্স ফুটবল ক্লাবের খেলোয়াড়
চারখি দাদরি () ভারতের হরিয়ানা রাজ্যের ভিওয়ানি জেলার একটি শহর।  রাজনীতি এখানে বিগত ২০ বছরে বিভিন্ন রাজনৈতিক দল ক্ষমতায় থেকেছে। তবে এদের প্রত্যেকে কংগ্রেস পন্থী জোটের শরিক।   জনসংখ্যার উপাত্ত  ভারতের ২০০১ সালের আদম শুমারি অনুসারে চারখি দাদরি শহরের জনসংখ্যা হল ৪৪,৮৯২ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে চারখি দাদরি এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
জেট প্রপালশন ল্যাবরেটরি ন্যাশনাল অ্যারোনটিক্‌স অ্যান্ড স্পেস অ্যাডমিনিস্ট্রেশন বা নাসা'র জন্য মনুষ্যবিহীন নভোযান তৈরি এবং পরিচালনা করে থাকে। যুক্তরাষ্ট্রের ক্যালিফোর্নিয়ার পাসাডেনায় এটি অবস্থিত। অবশ্য এই কাজটি জেপিএল লা কানাডা ফ্লিনট্রিজ নামক অন্য একটি সংস্থার সাথে মিলিতভাবে করে থাকে। এটি যুক্তরাষ্ট্রের লস অ্যাঞ্জেল্‌সে অবস্থিত।   ইতিহাস    অভিযানসমূহ   এক্সপ্লোরার প্রোগ্রাম  মেরিনার প্রোগ্রাম  পায়েনিয়ার প্রোগ্রাম  ভাইকিং প্রোগ্রাম  ভয়েজার প্রোগ্রাম  ম্যাগিলান প্রোব  গ্যালিলিও প্রোব  ডিপ স্পেস ১ + ডিপ স্পেস ২  মার্স গ্লোবাল সার্ভেয়ার  মার্স ক্লাইমেট অরবিটার  ক্যাসিনি-হাইগেন্‌স  স্টারডাস্ট  মার্স অডিসি  মার্স পাথফাইন্ডার  মার্স এক্সপ্লোরেশন রোভার মিশন  স্পিটজার স্পেস টেলিস্কোপ  মার্স রিকনেসেন্স অরবিটার   পরিচালকদের তালিকা   ডঃ থিওডোর ভন কারমান, ১৯৩৮ - ১৯৪৪  ডঃ ফ্রাঙ্ক ম্যালিনা, ১৯৪৪ - ১৯৪৬  ডঃ লুই ডান, ১৯৪৬ - অক্টোবর ১, ১৯৫৪  ডঃ উইলিয়াম হাইওয়ার্ড পিকারিং, অক্টোবর ১, ১৯৫৪ - মার্চ ৩১, ১৯৭৬  ডঃ ব্রুস সি. মারে, এপ্রিল ১, ১৯৭৬ - জুন ৩০, ১৯৮২  ডঃ লিউ অ্যালেন, জুনিয়র, জুলাই ২২, ১৯৮২ - ডিসেম্বর৩১, ১৯৯০  ডঃ এডওয়ার্ড সি. স্টোন, জানুয়ারি ১, ১৯৯১ - এপ্রিল ৩০, ২০০১  ডঃ চার্লস এলাচি, মে ১, ২০০১ - জুন ৩০ , ২০১৬ তথ্যসূত্র   বহিঃসংযোগ    JPL's official site  বিষয়শ্রেণী:নাসা বিষয়শ্রেণী:১৯৩০-এ প্রতিষ্ঠিত বিষয়শ্রেণী:গবেষণাগার বিষয়শ্রেণী:ক্যালিফোর্নিয়ার পরীক্ষাগার বিষয়শ্রেণী:নাসার বিশেষ উদ্দেশ্যসাধক কেন্দ্র
ক্রিয়েটিনিন হচ্ছে মাংসপেশির ক্রিয়েটিন ফসফেট ভেঙে তৈরী হওয়া উৎপাদ। এটা শরীরে সর্বদা একটা নির্দিষ্ট অনুপাতে তৈরী হতে থাকে। তবে এটা পেশীর ভর বা ঘনত্বের উপর নির্ভর করে। মানবশরীরে ক্রিয়েটিনিনের মাত্রা বেড়ে যাওয়ার অর্থ হচ্ছে কিডনি ঠিকমত কাজ করছে না। ক্রিয়েটিনিন কমানোর কোনো ওষুধ নাই এলোপ্যাথিতে। হোমিওপ্যাথি ঔষধে ক্রিয়েটিনিন কমানোর দাবী সম্পূর্ণ ভিত্তিহীন। মূলত কিছু বিশেষ রোগ হলে ক্রিয়েটিনিনের মাত্রা বেড়ে যায়। যেসব রোগের কারণে ক্রিয়েটিনিন বাড়ে সেসব রোগের চিকিৎসা করালেই ক্রিয়েটিনিনের মাত্রা নিয়ন্ত্রণে চলে আসে।  ক্রিয়েটিনিন ও কিডনি রোগ কিডনি বিকল রোগ নির্ণয়ের জন্য রোগীর উপসর্গের ইতিহাস, শারীরিক পরীক্ষা ছাড়াও প্রাথমিকভাবে রক্তের ইউরিয়া,ক্রিয়েটিনিন এবং ইলেকট্রোলাইট পরীক্ষা করা হয়৷ কিডনির কার্যকারিতা কমে যাওয়ার সঙ্গে সঙ্গে রক্তের ইউরিয়া, ক্রিয়েটিনিন বেড়ে যায়৷ পটাশিয়ামের পরিমাণ বাড়তে থাকে ও বাইকার্বোনেট কমে যায়৷ এছাড়াও ফসফেট শরীরে জমতে শুরু করে, যার ফলে ক্যালসিয়াম কমে যেতে বাধ্য হয় এবং অন্যান্য পার্শ্বপ্রতিক্রিয়াও শুরু হতে থাকে৷ এরপরে কি কারণে ধীরগতিতে কিডনি বিকল হয়েছে তা বের করার জন্য প্রস্রাব পরীক্ষা করে এ্যালবুমিন আছে কিনা তা দেখা হয় এবং লোহিত ও শ্বেত কণিকা আছে কিনা তাও দেখে নেয়া হয়৷ প্রয়োজনে ২৪ ঘণ্টার প্রস্রাবে প্রোটিনের পরিমাণও দেখা হয়।https://nhd.gov.bd/mobile/content/কিডনি_বিকলতার_লক্ষণ_ও_চিকিৎসা  পরিমাপ যুক্তরাষ্ট্র এবং অধিকাংশ ইউরোপীয় দেশে ক্রিয়েটিনিন পরিমাণের একক mg/dL, অন্যদিকে কানাডা, অস্ট্রেলিয়া এবং কিছু ইউরোপীয় দেশে পরিমাপের একক হলো μmol/L। এক mg/dL  ক্রিয়েটিনিন হচ্ছে 88.4 μmol/L।   রক্তে ক্রিয়েটিনিন - এর স্বাভাবিক মাত্রা    স্বাভাবিক নারীদের ক্ষেত্রে প্রতি ডেসিলিটার রক্তে ক্রিয়েটিনিনের মাত্রা থাকে ০.৫-১.১ মিলিগ্রাম।  স্বাভাবিক পুরুষের ক্ষেত্রে প্রতি ডেসি লিটার রক্তে এর মান ০.৬-১.২ মিলিগ্রাম।   একটা কিডনী যাদের নেই তাদের ক্ষেত্রে ক্রিয়েটিনিনের মাত্রা প্রতি ডেসি লিটার রক্তে ১.৮ মিলিগ্রাম পর্যন্ত স্বাভাবিক।  কিশোরদের ক্ষেত্রে প্রতি ডেসি লিটার রক্তে ক্রিয়েটিনিনের মাত্রা ০.৫-১.০ মিলিগ্রাম   শিশুদের ক্ষেত্রে রক্তে ক্রিয়েটিনিনের মাত্রা ০.৩-০.৭ মিলিগ্রাম/ডিএল  প্রাপ্তবয়স্কদের ক্ষেত্রে রক্তে ক্রিয়েটিনিন ৫.০ মিলিগ্রাম/ডেসিলিটারের চেয়ে বেশি হলে কিডনী ড্যামেজ হয়েছে বুঝা যায়।  তথ্যসূত্র   বিষয়শ্রেণী:বিপাক বিষয়শ্রেণী:বৃক্ক শারীরবৃত্ত বিষয়শ্রেণী:নেফ্রোলজি
ব্যবহারকারী:Debaprasad01 এবং ব্যবহারকারী:Suradutta01 একই ব্যক্তি বলে মনে হচ্ছে। সম্প্রতি রোকেয়া সাখাওয়াত হোসেন, রামপ্রসাদ সেন এবং মিশেল ফুকো নিবন্ধে এই দুইটি অ্যাকাউন্ট থেকে প্রায় একই ধরণের সম্পাদনা করা হচ্ছে। নির্দিষ্ট কিছু নিবন্ধের বহিঃসংযোগে academia.edu জাতীয় সামাজিক নেটওয়ার্কিং ওয়েবসাইটের লিংক যোগ করা ব্যতীত দুইটি অ্যাকাউন্টেরই তেমন কোনো সম্পাদনাও নেই। হতে পারে এদের যে কোনো একজন ব্যবহারকারী একাধিক অ্যাকাউন্ট ব্যবহার করছেন। --মহীন রীয়াদ (আলাপ) ২০:৪১, ৬ নভেম্বর ২০১৪ (ইউটিসি) , এই দুইজন একই ব্যক্তি, এই নিয়ে সন্দেহ নেই বললেই চলে। -- বোধিসত্ত্ব (আলাপ) ০৩:২১, ৭ নভেম্বর ২০১৪ (ইউটিসি) আবেদনটি অনেক পুরাতন ও ব্যবহারকারীরা আর সম্পাদনা করেন না বলেই মনে হচ্ছে এমতাবস্থায় আবেদনটি অফিসিয়ালি বন্ধ করলাম।--যুদ্ধমন্ত্রী আলাপ ১৭:২৮, ৩১ মার্চ ২০১৬ (ইউটিসি) বিষয়শ্রেণী:উইকিপিডিয়া সকপাপেট তদন্ত/২০১৪
local mUserLinks = require('মডিউল:ব্যবহারকারী সংযোগ') local mShared = require('মডিউল:ব্যবহারকারী সংযোগ/শেয়ারকৃত') local yesno = require('Module:Yesno')  local p = {}  local function validateArg(arg) 	-- Validates one argument. Whitespace is stripped, and blank arguments 	-- are treated as nil. 	if not arg then 		return nil 	end 	arg = arg:match('^%s*(.-)%s*$') 	if arg ~= '' then 		return arg 	else 		return nil 	end end  function p.main(frame) 	-- Grab the user, project and lang args from wikitext. 	local argKeys = { 		user = { 			1, 			'User', 			'user' 		}, 		project = { 			2, 			'Project', 			'project' 		}, 		lang = { 			3, 			'Lang', 			'lang' 		} 	} 	local origArgs = frame:getParent().args 	local args = {} 	for argKey, t in pairs(argKeys) do 		for i, origArgKey in ipairs(t) do 			local value = origArgs[origArgKey] 			value = validateArg(value) 			if value then 				args[argKey] = value 				-- If we have found a value, break the loop. For the average 				-- invocation this saves two argument lookups. 				break 			end 		end 	end 	 	-- Generate options. Some of these need wikitext args also. 	local options = { 		span = false, 		separator = validateArg(origArgs.separator) or 'dot', 		isDemo = yesno(validateArg(origArgs.demo)) 	} 	 	-- Input the codes directly. This saves two argument lookups for each 	-- invocation. 	local codes = {'t', 'c'} 	 	-- Plug the data into Module:UserLinks. 	local snippets = mUserLinks.getSnippets(args) 	local links = mUserLinks.getLinks(snippets) 	local success, result = pcall(mUserLinks.export, codes, links, options) 	if success then 		return result 	else 		return mShared.makeWikitextError(result, options.isDemo) 	end end  return p
থাম্ব|জেমস টিসোট কর্তৃক অঙ্কিত সাম, হাম ও ইয়াফেস, ১৯০৪ সাল  ইয়াফেস  ( , আধুনিক হিব্রু: {{transl|he|Yefet }};  ; ; ) ছিলেন ইসলাম, খ্রিষ্ট ও ইহুদি ধর্ম অনুযায়ী নূহ (আ) এর পুত্র। তিনি মহাপ্লাবন থেকে বেঁচে যাওয়া অন্যতম ব্যক্তি।   ইসলামিক ইতিহাস   আল বিদায়া ওয়ান নিহায়া অনুসারে ইমাম আহমদ (র) বর্ণনা করেন যে, সামুরা (রা) বলেন, রাসূলুল্লাহ (সা) বলেছেন: ইয়াফেস রূমের আদি পুরুষ এবং  ইয়াফেস-এর পুত্ররা হলো তুর্ক, সাকালিবা ও যাজুজ-মাজু   আরও দেখুন  মহাপ্লাবন   তথ্যসূত্র     বিষয়শ্রেণী:নূহ বিষয়শ্রেণী:নূহের নৌকা বিষয়শ্রেণী:তাওরাতের ব্যক্তিত্ব
১৪নং কেদার ইউনিয়ন বাংলাদেশের কুড়িগ্রাম জেলার নাগেশ্বরী উপজেলার একটি ইউনিয়ন পরিষদ।  নামকরণ ও ইতিহাস কেদার গ্রাম ও মৌজার নামানুসারে এ ইউনিয়ানের নাম রাখা হয় কেদার ইউনিয়ন। ব্রিটিশ শাসনামলের আনুমানিক ১৯৪৩ সালে প্রথম ১৪টি গ্রাম ও ৩টি ওর্য়াড নিয়ে কেদার  ইউনিয়ন গঠিত হয়। ঐসময়ে ইউনিয়ন এর চেয়ারম্যান কে পঞ্চায়েত প্রধান হত। ১৯৫০ সালেপাকিস্তান শাসনামলে গ্রাম পঞ্চায়েত প্রধানের পদকে ইউনিয়ন চেয়ারম্যান পদবী হিসেবে ঘোষণা করা হয়। ১৯৫৪ সালে প্রথম পঞ্চায়েত প্রধান হন মগারব আলীব্যাপারী।  অবস্থান  এটি কচাকাটা থানার অন্তর্ভুক্ত একটি ইউনিয়ন। বাংলাদেশের সীমান্তবর্তী এ ইউনিয়ন কচাকাটা বাজারের প্রাণকেন্দ্রে অবস্থিত।  সাধারণ তথ্য  থানা-১টি  হাসপাতাল/ কমিউনিটি ক্লিনিক-৩টি  মৌজা-৪টি  গ্রাম - ৩৬টি,   হাট বাজার - ৪টি,  কচাকাটা বাজার, সুবলপাড় বাজার, সবেদের মোড় বাজার ও একতা বাজার  ঈদগাহ -   ১৫টি।  মন্দির-  ৮ টি।  ক্লিনিক-  ৩ টি।  পেশাজীবি সংগঠন-৬টি  পোষ্ট অফিস = ০২টি  স্বাস্থ্য কেন্দ্র   = ০১টি  ব্যাংক = ০১টি  এতিম খানা   = ১টি  সাংস্কৃতিক সংগঠন-১টি।  শিক্ষা প্রতিষ্ঠান  মাধ্যমিক-৪টি  প্রাইমারি-১১টি  মাদরাসা-১৪টি।  সিনিয়র মাদ্রাসা ১টি, এবতেদায়ী মাদ্রসা ১০টি, দাখিল মাদ্রসা ৩ টি।  যোগাযোগ ব্যবস্থা নাগেশ্বরী উপজেলা থেকে যোগাযোগ ব্যবস্থাঃ রিকসা, সাইকেল, অটোরিকসা।  উপজেলা হতে দূরত্বঃ১৫  কিঃ মি।  উপজেলা শহর হতেঃ ১২  কিঃ মি।  জমি  আবাদী-৫৬৭৮.৮২একর   অনাবাদী-২৪১৬.৮২একর।  নদ-নদী ও বিল এই ইউনিয়নে ২টি নদী তার নাম দুধকুমার  নদী ও সংকোস নদী।    দর্শনীয়  দুধকুমার  নদী   আরও দেখুন   কুড়িগ্রাম জেলা  নাগেশ্বরী উপজেলা  বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বিষয়শ্রেণী:নাগেশ্বরী উপজেলার ইউনিয়ন
৫ মার্চ ১৯৫৬ সালে পাকিস্তানের অন্তর্বর্তীকালীন রাষ্ট্রপতি নির্বাচন অনুষ্ঠিত হয়েছিল। এই নির্বাচন পাকিস্তান গণপরিষদের সদস্যদের ভোটে অর্থাৎ পরোক্ষভাবে হয়েছিল। নির্বাচনে পাকিস্তান মুসলিম লীগের সদস্য ইস্কান্দার মির্জা নির্বাচিত হন।  পটভূমি ১৯৪৭ সালে স্বাধীনতার পর, ব্রিটিশ সাম্রাজ্যের বিলুপ্ত উপনিবেশ ব্রিটিশ ভারত থেকে নবগঠিত পাকিস্তান অধিরাজ্যের রাষ্ট্রপ্রধান হিসেবে ব্রিটিশ রাজশাসক অধিষ্ঠিত হয়েছিলেন এবং তার নিয়োগকৃত গভর্নর জেনারেল দেশটির প্রতিনিধি হিসেবে নির্বাহী ক্ষমতার অধিকারী ছিলেন। পাকিস্তানের প্রথম গণপরিষদ নির্বাচনের ফলাফলের ভিত্তিতে পাকিস্তান গণপরিষদ গঠিত হয়। ৯ জানুয়ারি ১৯৫৬ সালে পাকিস্তান গণপরিষদে দেশটির সংবিধানের খসড়া উত্থাপিত হয় এবং ২৯ ফেব্রুয়ারি ১৯৫৬ সালে তা গৃহীত হয়। ১ মার্চে ১৯৫৬ সালে পাকিস্তান গণপরিষদের সচিবালয়ে আইনমন্ত্রী ইবরাহিম ইসমাইল চুন্দ্রিগড় কর্তৃক ৫ মার্চ ১৯৫৬ সালে রাষ্ট্রপতি নির্বাচনের তারিখ নির্ধারণের প্রস্তাব উত্থাপনের একটি নোটিশ পাঠানো হয়। ২ মার্চে ১৯৫৬ সালে গণপরিষদ সিদ্ধান্ত নেয় যে ২৩ মার্চে অর্থাৎ সংবিধান কার্যকর হওয়ার দিনে প্রতিবছর প্রজাতন্ত্র দিবস পালিত হবে এবং ওই বছরের একই দিনে অন্তর্বর্তীকালীন রাষ্ট্রপতি শপথগ্রহণ করবেন।  মনোনয়ন ও ফলাফল ৪ মার্চ ১৯৫৬ সালে রাষ্ট্রপতি পদে মনোনয়নের জন্য লীগ–যুক্তফ্রন্ট কোয়ালিশন পার্টির পক্ষ থেকে দেশটির গভর্নর জেনারেল ইস্কান্দার মির্জার জন্য মনোনয়নপত্র জমা দেওয়া হয়। প্রাক্তন স্বরাষ্ট্রমন্ত্রী মেজর জেনারেল মির্জা পাকিস্তান মুসলিম লীগে ৪ জুন ১৯৫৫ সালে যোগ দেন এবং দ্বিতীয় গণপরিষদ নির্বাচনে তিনি পশ্চিম পাঞ্জাব থেকে নির্বাচিত হন। অন্যদিকে বিরোধীদলের পক্ষ থেকে কোন ব্যক্তিকে মনোনয়ন দেওয়া হয়নি। মনোনয়নপত্র জমা দেওয়ার তারিখ শেষ হওয়ায় গণপরিষদের স্পিকার আব্দুল ওহাব খান আগামীকাল নির্বাচনের তারিখ ঘোষণা করেন। ৫ মার্চ ১৯৫৬ সালে পাকিস্তান গণপরিষদের ৮০ জন সদস্যের মধ্যে ৫০ জন সদস্যের সমর্থনে ইস্কান্দার মির্জাকে পাকিস্তানের অন্তর্বর্তীকালীন রাষ্ট্রপতি ঘোষণা করা হয়। নির্বাচনের সময় নিখিল পাকিস্তান আওয়ামী লীগ ও পাকিস্তান জাতীয় কংগ্রেসের সদস্যগণ অনুপস্থিত ছিলেন।  পরিণতি ২৩ মার্চ ১৯৫৬ সালে পাকিস্তানের প্রথম সংবিধান কার্যকর করার দিনে ইস্কান্দার মির্জা রাষ্ট্রপতি হিসেবে দায়িত্ব গ্রহণ করেন। সংবিধান কার্যকর হওয়ার পর কেন্দ্রীয় সরকার সাধারণ নির্বাচন আয়োজন করা থেকে বিরত থাকে এবং প্রশাসনের সাহায্যে গণতন্ত্রের মুখোশ পরে ১৯৫৮ সাল পর্যন্ত পাকিস্তান শাসন করে। নতুন লীগ—আঃলীঃ—রিপাবলিক কোয়ালিশন পার্টি ১৯৫৮ সালে নিজেদের পছন্দের ব্যক্তিকে রাষ্ট্রপতি বানাতে প্রচেষ্টা চালিয়ে যাচ্ছিলো। এরপর ৭ অক্টোবর ১৯৫৮ সালে ইস্কান্দার মির্জা দেশে সামরিক সামরিক আইন জারি করে কেন্দ্রীয় মন্ত্রিসভা ও সংসদ বিলুপ্ত করে দেয়। সামরিক শাসন জারির ২০ দিন পরে ইস্কান্দার মির্জা পদত্যাগ করেন এবং প্রধান সামরিক আইন প্রশাসক আইয়ুব খানের কাছে ক্ষমতা তুলে দেন। তারপর আইয়ুব খানের নেতৃত্বে পাকিস্তানে সামরিক সরকার গঠিত হয়। ১৯৬০ সালে অনুষ্ঠিত একটি পরোক্ষ গণভোটে আইয়ুব খান পাঁচ বছরের জন্য রাষ্ট্রপতি পদে নির্বাচিত হন।  তথ্যসূত্র  বিষয়শ্রেণী:১৯৫৬-এ পাকিস্তানে নির্বাচন বিষয়শ্রেণী:বিনা প্রতিদ্বন্দ্বিতার নির্বাচন বিষয়শ্রেণী:পাকিস্তানে রাষ্ট্রপতি নির্বাচন
পশতুনখোয়া মিল্লি আওয়ামী পার্টি (; ) হচ্ছে পাকিস্তানের বেলুচিস্তান প্রদেশের একটি রাজনৈতিক দল। দলটির সংক্ষিপ্ত নাম হচ্ছে পিএমএএপি (PMAP) কিংবা পিকেএমএপি (PKMAP)। ২০১৩ সালে অনুষ্ঠিত হওয়া পাকিস্তানের সাধারণ নির্বাচনের পর এই দলটি পাকিস্তান মুসলিম লীগ- নওয়াজের সাথে জোটবদ্ধ হয়ে বেলুচিস্তান প্রাদেশিক সরকারের অংশীদার ছিল এবং পরবর্তী সময়ে দলটি পিএমএল-এন সরকারের বেশ কয়েকটি চ্যালেঞ্জের সময়ে পিএমএল-এনের পাশে ছিল।   মতাদর্শ  পশতুনখোয়া মিল্লি আওয়ামী পার্টি পাকিস্তানের উত্তর-পশ্চিমাঞ্চলীয় কেন্দ্রশাসিত উপজাতীয় এলাকাগুলোকে (এফএটিএ) খায়বার পাখতুনখোয়া প্রদেশে একীভূত করার বিরোধিতা করেছে এবং দলটি তাদের এই অবস্থানের জন্য ব্যাপক সমালোচিত হয়েছে। এই দলটির প্রধান হচ্ছে পশতুন জাতীয়তাবাদী নেতা মেহমুদ খান আছকজাই। তিনি এর পূর্বে পরামর্শ দিয়েছিলেন যে কেন্দ্রশাসিত উপজাতীয় এলাকাগুলোকে কোনও গভর্নর বা কাউন্সিলর দ্বারা পরিচালিত করা উচিত। আর এই গভর্নর বা কাউন্সিলরগণ প্রাপ্ত বয়স্ক জনগণের ভোটাধিকার প্রয়োগ তথা ভোটদানের মাধ্যমে নির্বাচিত হওয়া উচিত। এছাড়াও পশতুনখোয়া মিল্লি আওয়ামী পার্টির প্রধান আছাকজাই পাক-আফগান সীমান্ত থেকে শুরু করে পাকিস্তানের মিয়ানওয়ালি পর্যন্ত অঞ্চলে বসবাসকারী পশতুনদের জন্য একটি স্বতন্ত্র প্রদেশ গঠনেরও আহ্বান জানিয়েছেন।   নির্বাচনী ইতিহাস  ২০১৮ সালে অনুষ্ঠিত হওয়া পাকিস্তানের সাধারণ নির্বাচনে দলটির নেতা মেহমুদ খান আছকজাই তার নিজ আসন থেকেই পরাজিত হন। এই আসনটিও দলটির হাতছাড়া হওয়ার ফলে সর্বশেষ সাধারণ নির্বাচলে দলটি জাতীয় পরিষদে একটিও আসন জয় করতে পারেনি। অন্যদিকে বেলুচিস্তান প্রদেশের প্রাদেশিক পরিষদে পশতুনখোয়া মিল্লি আওয়ামী পার্টি একটি আসন জয় লাভ করতে সক্ষম হয়। এর আগে ২০১৩ সালে অনুষ্ঠিত হওয়া পাকিস্তান সাধারণ ও প্রাদেশিক পরিষদ নির্বাচনে এই দলটি জাতীয় পরিষদে তিনটি এবং বেলুচিস্তান প্রাদেশিক পরিষদে ১০ টি আসনে জয় লাভ করে। অন্য দিকে  ২০০২ সালের নির্বাচনে পিকেএমএপি একটি  জাতীয় পরিষদের আসন এবং বেলুচিস্তান প্রাদেশিক পরিষদের তিনটি প্রাদেশিক আসন লাভ করতে সক্ষম হয়। ১৯৯৭ সালের নির্বাচনে দলটি দুটি প্রাদেশিক পরিষদের আসনে জয় লাভ করতে সক্ষম হয়। ১৯৯৩ সালে এটি তিনটি জাতীয় পরিষদের াসন এবং চারটি প্রাদেশিক পরিষদের আসনে বিজয় লাভ করে। এর পূর্বে ১৯৯০ সালের নির্বাচনে পশতুনখোয়া মিল্লি আওয়ামী পার্টি তিনটি প্রাদেশিক পরিষদের আসনে জয় অর্জনে সক্ষম হয়।   তথ্যসূত্র    বহিঃসংযোগ     বিষয়শ্রেণী:পাকিস্তানের রাজনৈতিক দল বিষয়শ্রেণী:পাকিস্তানে ধর্মনিরপেক্ষতা